এদিকে, পঞ্চম রাউন্ডে এসে প্রথম বিসিএলে ম্যাচ পেল মিরপুর। সেটিও নতুন আঙ্গিকে। টানা আন্তর্জাতিক ম্যাচের ভীড়ে অনেকটাই শ্রী হারিয়েছিল হোম অব ক্রিকেট। উইকেটে নেই আগের সেই ধার, ঘাস হারিয়েছে সৌন্দর্য্য। হারানো নেই গৌরব ফিরিয়ে আনতে নতুন করে ইংল্যান্ড থেকে ঘাস এনে লাগানো হয়েছে, পরিচর্যার পর তা সবুজাভ রঙ ছাড়িয়েছে চারিদিকে। তবে সেই রঙ কিছুটা ¤øান করার চেষ্টায় নেমেছিল বেরসিক বৃষ্টি। গতকাল বৈশাখী এই অনাকাক্সিক্ষত অতিথির কারণে শেরেবাংলা স্টেডিয়ামে ম্যাচের শুরুটা হয়েছে বৃষ্টির আধিপত্যে। তাতে অবশ্য খুব একটা বিঘিœত হতে পারেনি সবুজ নতুন হোম অব ক্রিকেটের খেলা। তবে যে ৬৫ ওভার খেলা হয়েছে তাতে ২০৪ রান তুলতেই উত্তরাঞ্চলের খোয়া গেছে ৫ উইকেট। পেস সহায়ক উইকেটে পেসারদের চমৎকারভাবে সামলালেন নাজমুল হোসেন শান্ত। দায়িত্বশীল ব্যাটিংয়ে এগিয়ে নিলেন উত্তরাঞ্চলকে। তবে দুই অফ স্পিনার সোহাগ গাজী ও মোহাম্মদ আশরাফুল লড়াইয়ে রাখলেন পূর্বাঞ্চলকে। আশরাফুল ২২ রানে নেন ২ উইকেট। সোহাগ ২ উইকেট নেন ৬০ রানে। প্রথম দিন শেষে উত্তরাঞ্চলের সংগ্রহ ৫ উইকেটে ২০৪ রান। জহুরুল ইসলাম ৪৩ ও আরিফুল হক ১৭ রানে ব্যাট করছেন।